डिजिटल डेस्क, नई दिल्ली। लंदन भागने से पहले अरुण जेटली के साथ मुलाकात के विजय माल्या के दावे के बाद कांग्रेस सरकार पर हमलावर हो गई है। राहुल गांधी ने गुरुवार को प्रेस कॉन्फ्रेंस कर मोदी सरकार और अरुण जेटली पर तीखा हमला बोला। राहुल गांधी ने कहा कि जेटली और माल्या के बीच डील हुई है, माल्या ने भागने के पहले वित्त मंत्री से 15 से 20 मिनट तक मुलाकात की। राहुल ने आरोप लगाया कि जेटली की मदद से ही विजय माल्या भागने में कामयाब हुआ। राहुल ने अरुण जेटली का इस्तीफा भी मांगा।